CELEX: 51996PC0441
Language: fi
Date: 1996-09-12
Title: Ehdotus neuvoston päätökseksi MEDA-maaohjelmien suuntaviivojen hyväksymisestä

EUROOPAN YHTEISÖJEN KOMISSIO
it -fr
A     *
it  it
                                       Bryssel, 12.09 19%
                                       KOM(96) 441 lopull
                           Ehdotus
                NEUVOSTON PÄÄTÖKSEKSI
        MEDA-maaohjelmien suuntaviivojen hyväksymisestä
                     (komission esittämä)
 ---pagebreak---  ---pagebreak---                                      PERUSTELUT
 1.     MEDA-asetus rahoituksellisista ja teknisistä toimenpiteistä taloudellisen ja
yhteiskunnallisen          rakenneuudistuksen          tukemiseksi        Euro-Välimeri-
yhteistyökumppanuuden puitteissa tuli voimaan 2 päivänä elokuuta 1996 neuvoston
hyväksyttyä asetuksen.
2.      MEDA-ohjelmalla on näin ollen oikeusperusta, johon sisältyy toimenpiteiden
toteuttamisen hallintoa koskevat säännöt erityisesti taloudellisen siirtymävaiheen,
kestävän yhteiskunnallisen ja taloudellisen kehityksen, alueellisen ja rajat ylittävän
yhteistyön ja kansalaisyhteiskunnan tukemisen alalla.
3.      MEDA-asetuksessa on säädetty kolmivaiheinen ohjelmointimenettely. Siinä
edellytetään, että komissio tekee neuvostolle ehdotuksen MEDA-maaohjelmissa
noudatettaviksi yleisiksi suuntaviivoiksi. Tämän jälkeen komissio hyväksyy maaohjelmat
ja rahoitusta koskevat ehdotukset hallintokomitean lausunnon pohjalta.
4.      Ehdotetuista yleisistä suuntaviivoista käy ilmi, että maaohjelmien tarkoituksena
on luoda strategisen johtamisen väline MEDA-ohjelmaa varten. Suuntaviivojen olisi
mahdollistettava erityisesti painopistealueiden tunnistaminen yhdessä Välimeren alueen
kumppanien kanssa ja yhteensovittaminen jäsenvaltioiden kanssa.
5.      Komissio on ilmoittanut neuvostolle MEDA-ohjelman              rahoitusaikataulun
kokonaisuudessaan ajanjaksoksi 1996 - 1998 muilla keinoin.
6.      Neuvosto hyväksyy nämä suuntaviivat määräenemmistöllä.
                                            4-
 ---pagebreak---                                          Ehdotus:
       Neuvoston päätös MEDA-maaohjelmien suuntaviivojen hyväksymisestä
Euroopan unionin neuvosto, joka
ottaa huomioon Euroopan yhteisön perustamissopimuksen,
ottaa huomioon rahoituksellisista ja teknisistä toimenpiteistä (MEDA) taloudellisen ja
yhteiskunnallisen         rakenneuudistuksen           tukemiseksi        Euro-Välimeri-
yhteistyökumppanuuden puitteissa 23 päivänä heinäkuuta 1996 annetun neuvoston
asetuksen (EY) N:o 1488/96 ja erityisesti sen 9 artiklan 1 kohdan,
sekä katsoo, että
MEDA-asetuksen 9 artiklassa säädetään, että neuvosto hyväksyy, komission
ehdotuksesta, sellaiset suuntaviivat maaohjelmille, joissa määritellään Välimeren alueen
yhteistyökumppaneiden kanssa tehtävän yhteistyön tärkeimmät tavoitteet,
komissio esitti 8 päivänä maaliskuuta 1995 tiedonannon nimeltään "Euroopan unionin
Välimeren-politiikan vahvistaminen: ehdotukset Euroopan unionin ja Välimeren maiden
yhteistyökumppanuuden täytäntöönpanemiseksi",
Barcelonan julistuksessa hyväksyttiin Euro-Välimeri-yhteistyökumppanuus aluetta
kohtaaviin haasteisiin vastaamiseksi, ja
on tarpeen vahvistaa suuntaviivat MEDA-maaohjelmille,
ON TEHNYT SEURAAVAN PÄÄTÖKSEN:
                                         1 artikla
Hyväksytään suuntaviivat, sellaisina kuin ne ovat tämän päätöksen liitteessä,
maaohjelmille, jotka koskevat rahoituksellisia ja teknisiä toimenpiteitä taloudellisen ja
yhteiskunnallisen         rakenneuudistuksen           tukemiseksi        Euro-Välimeri-
yhteistyökumppanuuden puitteissa (jäljempänä 'MEDA-maaohjelmat').
                                         2 artikla
Tämä päätös tulee voimaan päivänä, jona se hyväksytään.
                                            4°L
 ---pagebreak---                                                                                                     Liite
              NEUVOSTON SUUNTAVIIVAT MEDA-MAAOH.TELMILLE
 1.      MEDA-ohjelma on Euroopan yhteisön tärkein rahoitusväline Euro-Välimeri-
 yhteistyökumppanuuden toteuttamiseksi. Ohjelman tarkoituksena on edistää ja tukea
 Välimeren alueen yhteistyökumppaneiden taloudellista ja yhteiskunnallista
 rakenneuudistusta, erityisesti valmistautumista vapaakauppaan Euroopan yhteisön
 kanssa.
 2.      MEDA perustuu demokratian ja oikeusvaltion periaatteiden sekä ihmisoikeuksien
ja perusvapauksien kunnioittamiselle, jotka ovat olennainen osa sitä ja joiden rikkominen
 aiheuttaa asianmukaiset toimenpiteet.
 Kahdenvälisistä pöytäkirjoista, saatu kokemus
 3.      MEDA-ohjelma perustuu kokemukselle, jota on saatu tarkistetun Välimeren
 alueen      politiikan       välineiden      toiminnasta,      toisin     sanoen       kahdenvälisten
 rahoituspöytäkirjojen ja alueellisten yhteistyövälineiden kautta. Koska Välimeren alueen
 yhteistyökumppaneiden kanssa on tehty aikaisemmin neljä rahoituspöytäkirjaa, on
tarpeen pyrkiä parantamaan yhteistyötoimien jakautumista. Jos MEDA:n halutaan
 vastaavan merkittävästi tiiviimmän yhteistyön haasteeseen sekä uusilla että jo olemassa
olevilla aloilla, on tarpeen lisätä ohjelmoinnin joustavuutta. Tällä tavoin vältetään
yhteistyöpyrkimysten hajaantuminen liian monien toimien ja edunsaajien kesken sekä
edistetään nopeaa ja tehokasta maksusitoumusmäärärahojen ja maksumäärärahojen
käyttöönottoa. Vastaavasti MEDA:n on pystyttävä mukautumaan ajan kuluessa, kun
opitaan lisää sen toteutuksen perusteella ja kun Välimeren alueen yhteistyökumppaneiden
tarpeet ja painopistealueet kehittyvät yhteiskunnallis-taloudellisten haasteiden myötä.
Erityisesti sitomattomana budjettitukena maaohjelmissa jaettavat määrät olisi säilytettävä
riittävän      joustavina,       jotta      rahoitustuki     mukautettaisiin        uudistuksiin       ja
makrotaloudellisessa vakauttamisessa saavutettuun edistymiseen.
Monivuotinen ohjelmointi
4.       MEDA-ohjelman                lisäjoustavuutta        on        täydennettävä          selkeällä
ohjelmointimenetelmällä suunnittelun ja toteuttamisen tehokkuuden lisäämiseksi.
Erityisesti on tarpeen antaa yhteistyökumppaneille ennakkoarvio varoista, jotka ovat
saatavana tulevina vuosina. Tällainen monivuotinen ohjelmointi lisää mahdollisuuksia
sellaisiin rahoitustoimiin, joilla on keskipitkän aikavälin poliittinen vaikutus. MEDA-
asetus sisältää rahoituksellisen viitemäärän, 3,424 miljardia ecua jaksoksi 1995-19991,
joka jaetaan kahdenvälisten ohjelmien ja alueellisen ohjelman kesken. MEDA-
maaohjelmissa olisi määriteltävä toimet, jotka myötävaikuttavat yhteistyökumppanuuden
         Cannesissa 12 päivänä kesäkuuta 1995 kokoontunut Eurooppa-neuvosto antoi suostumuksensa
         4,685 miljardin ecun suuruisten kokonaismäärärahojen myöntämiseen Välimeren alueen
         kolmansille maille jaksoksi 1995-1999. Suurin osa käytetään noin 3,424 miljardin ecun suuruiseen
         MEDA-ohjelmaan. Loput muodostuvat maakohtaisista erityispöytäkirjoista ja eri aihepiirit
         kattavista budjettikohdista.
 ---pagebreak---  laajempien tavoitteiden saavuttamiseen. Niitä voidaan tarkistaa toteuttamisen perusteella
 oheisen alustavan kahdenvälisen rahoitussuunnitelman yhteydessä. Budjettimäärärahoja
 käyttämällä toteutettujen toimien avoimuus ja yleinen johdonmukaisuus varmistetaan
 huolellisesti.
 Strategiset rahoitustoimet
 5.      Viime kädessä Välimeren alueen yhteistyökumppaneiden menestyksellinen
 yhteiskunnallis-taloudellinen kehitys riippuu niiden omista ponnisteluista. Näin ollen
 maaohjelmien on perustuttava kunkin yhteistyökumppanin ja koko alueen taloudellisten,
 yhteiskunnallisten ja poliittisten haasteiden molemminpuoliseen yhteisymmärrykseen,
jotta ohjelmat olisivat tehokkaita. Säännöllinen ja laaja vuoropuhelu sekä kahdenvälisellä
 että alueellisella tasolla on tämän vuoksi edellytys MEDA:n onnistumiselle. Maaohjelmat
 keskittyvät sellaisille aloille, joita Euroopan yhteisö voi parhaiten tukea oman
 kokemuksensa ja taitotietonsa perusteella. Tätä varten komissio huolehtii tarvittavasta
 yhteensovittamisesta ohjelmoinnissa ja ohjelman täytäntöönpanosta jäsenvaltioiden ja
 muiden avunantajien kanssa.
 6.      Määritellessään ja suunnitellessaan yhteistyöohjelmia komissio ottaa tarkoin
 huomioon ympäristön vakauden, rahoituksellisen ja taloudellisen elinkelpoisuuden,
 sukupuoleen liittyvät yhteiskunnalliset vaikutukset ja paikalliset institutionaaliset
 valmiudet, mukaan lukien tutkimukseen ja teknologiseen kehittämiseen sekä teknologian
 siirtoon tarvittavat valmiudet, jo aloitettujen toimien toistamiseksi ja jatkamiseksi, koska
 se pyrkii kestävän kehityksen tavoitteeseen. Kahdenvälisellä tasolla MEDA-ohjelma
tukee yhteistyökumppaneita taloudellisessa siirtymävaiheessa ja yhteiskunnallis-
taloudellisen vakauden vahvistamisessa kahdenvälisiin ohjelmiin ja alueelliseen
ohjelmaan kuuluvissa hankkeissa edellytetään, että täytetään ympäristövaikutusten
arviointilomake Euroopan unionin tätä alaa koskevan lainsäädännön mukaisesti.
7.i)     Alueen talouksien yhteisenä haasteena on työmahdollisuuksien luominen ja
elintason nostaminen nopean väestönkasvun yhteydessä. Tarvittava taloudellinen kasvu
voidaan       saavuttaa ainoastaan lisäämällä alueen kilpailukykyä suhteessa
maailmanlaajuiseen talouteen. Tämä edellyttää muun muassa yhteistyökumppaneiden
innovaatiovalmiuksien parantamista. Kun vapaakauppa alkaa vähitellen toimia,
hallitusten on jätettävä tilaa yksityisen sektorin johtamalle kasvulle ja ulkomaisille
investoinneille. Tervettä makrotaloudellista hallintoa on täydennettävä kasvua edistävillä
ja investointeja suosivilla taloudellisilla politiikoilla ja lainsäädännöllä. Maaohjelmissa
otetaan huonaoon kunkin talouden erityispiirteet rahoitustoimia suunniteltaessa.
ii)      Suuremman yhteiskunnallisen yhtenäisyyden on täydennettävä taloudellista
kasvua. Epätasa-arvoisuus mahdollisuuksissa saada olennaisia palveluja kuten
koulutusta, terveydenhoitoa ja vettä jatkuu, mikä vähentää yhteistyökumppaneiden
väestön huomattavan osan elinmahdollisuuksia ja mikä vaikuttaa haitallisesti pitkän
aikavälin kasvuennusteisiin. Nämä tarpeet olisi täytettävä pikaisesti parantamalla
palveluiden laatua ja tehostamalla niiden jakamista. Strategisia rahoitustoimia tarvitaan
yleensä inhimillisten voimavarojen kehittämiseksi, koska ne ovat alueen suurin
 ---pagebreak--- voimavara tulevaisuudessa. Erityisesti nuorten ja naisten integroiminen työpaikoille on
tärkeä tekijä alueen yhteiskunnallisessa kehityksessä.
Kahdenvälisten ohjelmien ja alueellisen ohjelman on täydennettävä toisiaan
8.       Tukea myönnetään MEDA-asetuksessa säädettyjen toimenpiteiden kautta. Lisäksi
on voitu kehittää seuraavat yleiset suuntaviivat yhteistyökumppaneiden kanssa käynnissä
olevan vuoropuhelun perusteella.
9.       Kahdenvälisten ja alueellisten toimien on täydennettävä toisiaan, jotta ne
mahdollistavat sen, että MEDA-ohjelman poliittinen ja taloudellinen vaikutus on kestävä
ja että Barcelonan julistuksessa yhteisesti hyväksytyt tavoitteet voidaan saavuttaa
tehokkaammin. Oman kokemuksensa perusteella unioni on sitä mieltä, että sen
yhteistyökumppaneiden tulevaisuuden vauraus ja vakaus on niiden keskinäisten
taloudellisten, yhteiskunnallisten ja poliittisten alojen lisääntyvän yhteistyön varassa.
Esteiden poisto edistää suurtuotannon etujen saamista ja mahdollisuuksia päästä
suuremmille markkinoille rohkaisten näin investointien tekemistä, helpottaen ajatusten
vaihtoa ja lisäten molemminpuolista ymmärtämystä. Alustava alueellinen ohjelma
kuvastaa Barcelonan yhteydessä saavutettua edistystä toteutettaessa monenkeskisiä
toimia yhteisen edun mukaisista aiheista, kuten hyväksytyssä julistuksessa määrätään, ja
vahvistaa hajautetun yhteistyön tukitoimia. Kahdenvälisten toimien rahoitusta ei
kuitenkaan korvata alueellisilla toimilla.
Hajautettu lähestymistapa
 10.     Kohdeväestön      saavuttamiseksi      tehokkaammin      ja   MEDA-ohjelmaan
osallistumisen laajentamiseksi Euro-Välimeri-yhteistyökumppanuuden soveltamisalaan
kuuluviin kansalaisyhteiskunnan eri osiin, komissio pyrkii suunnittelemaan ja
toteuttamaan toimia yhdessä sellaisten toimijoiden kanssa, joita asia suoraan koskee ja
joilla on rahoitustoimien onnistuneessa suunnittelemisessa ja toteuttamisessa tarvittavaa
kokemusta.
Kahdenväliset maaohjelmat
 11.     Kahdenvälisten ohjelmien painopistealueista on päätettävä niin, että otetaan
huomioon kunkin maan talouden ja yhteiskunnan kehityksen vaihe sekä sen laitosten
valmiudet. Assosiointisopimusten päätelmien tai täytäntöönpanon perusteella
maaohjelmista       on päätettävä niin, että otetaan huomioon                  Välimeren
 yhteistyökumppaneiden tarpeet, niiden valmiudet käyttää varoja ja rakenneuudistuksen
 edistyminen sekä niiden kanssa määritellyt, erityisesti taloudellisen vuoropuhelun
 päätelmien mukaiset painopistealueet.
 12.     Maghreb-maissa (Marokko, Algeria ja Tunisia) Marokolle annetaan tukea
 toimiin, joiden tarkoituksena on parantaa yhteiskunnallisia peruspalveluja (erityisesti
 koulutuksessa ja terveyden hoidossa ottaen huomioon varsinkin maaseutualueet), sekä
 yritysten kilpailukykyä edistäviin toimenpiteisiin. Vastaavasti ohjelmasta myönnetään
 budjettitukea keskipitkän aikavälin makrotaloudellista vakauttamista ja laajoja
 ---pagebreak---                                                                    FI/01 B/96/02410100. POO ( EN )
                                                                                         MS/MS
rakenneuudistuksia koskevan strategian tukemiseen. Tunisiassa tukea myönnetään
talouden vapauttamiseen ja kilpailukyvyn lisäämiseen niin, että edistetään yksityistämistä
ja taloudellisen sektorin uudistumista; tätä on tarkoitus täydentää toimenpiteillä, jotka
kohdistuvat yhteiskunnallisiin ja ympäristöasioihin. Algeriassa rahoitustoimet olisi
kohdennettava vakaviin yhteiskunnallisiin tarpeisiin ja työpaikkojen luomiseen lyhyellä
 aikavälillä, samalla kun tuetaan PK-yritysten kehitystä, tappiollisten julkisten yritysten
uudelleenjärjestelyjä ja rohkaistaan taloudellisen sektorin kehittämiseen ja maan kauppaa
koskevan järjestelyn uudistamiseen suunnattujen toimenpiteiden toteuttamista.
 13.     Mashrek-maista (Egypti, Jordania, Libanon ja Syyria) Egyptissä tuetaan lähinnä
peruskoulutusta ja yhteiskunnallista kehitystä lievittämällä köyhyyttä ja tukemalla
yhteiskunnallisia avainaloja; tätä olisi täydennettävä sopivilla rahoitustoimilla
taloudellisen uudistuksen, koulutuksen ja ympäristön suojelun aloilla. Jordanian kanssa
tehtävän yhteistyön olisi aluksi edistettävä budjettituen myöntämistä, mikä on tarpeen
olemassa olevien vakavien makrotaloudellisten epätasapainoisuuksien vakauttamiseksi,
ja toisessa vaiheessa työllisyystilanteen parantamista. Koska jälleenrakennusponnistelut
ovat täydessä vauhdissa Libanonissa, siellä olisi nyt painotettava kaikkien tasojen
julkishallinnon vahvistamista, samalla kun tukitoimenpiteet kohdennetaan taloudellisen
kilpailukyvyn kehittämiseen. Syyriassa yhteistyön olisi keskityttävä talouden asteittaisen
vapauttamisen ohessa julkisten palveluiden ja julkishallinnon tason parantamiseen
suosiollisemman ympäristön luomiseksi yksityiselle sektorille ja väestön elintason
parantamiseksi. Länsirannan ja Gazan alueella tukea myönnetään edelleen
infrastruktuurin     jälleenrakentamiseen     ja    kunnostamiseen        sekä     Palestiinan
institutionaalisten valmiuksien luomiseen ja yksityisen sektorin kehityksen tukemiseen.
 14.     Turkin ohjelman yleinen tavoite on tukea tulliliiton luomista, ja talouden
mukauttamiseen sekä yhteiskunnallisten palveluiden ja ympäristötoimien tukemiseen
tarvittavat rahoitustoimet ovat etusijalla.
Taloudellisen siirtymävaiheen tuki
 15.     Välimeren alueen yhteistyökumppanit tarvitsevat apua valmistautuessaan
vapaakauppaan Euroopan unionin kanssa ja elintason nostamiseen. Euroopan yhteisön
rahoitustoimien laajempi tavoite on lisätä yhteistyökumppaneiden talouksien
kilpailukykyä erityisesti parantamalla vientiä, jotta päästäisiin kestävään taloudelliseen
kasvuun.
Tämän vuoksi tukea myönnetään erityisesti seuraaville aloille:
         • Toimivan ympäristön luominen vahvistamalla makrotaloudellista kehystä ja
 kehittämällä kilpailukykyiselle markkinataloudelle välttämätöntä lainsäädäntöä ja
 laitoksia. Tätä varten olisi tuettava tarvittavia uudistuksia toteuttamaan valmiiden
 yhteistyökumppaneiden rakenteellisia mukauttamistoimia tiiviissä yhteistyössä Bretton
 Woodsin laitosten kanssa.
 ---pagebreak---          • Kaupankäynnin helpottaminen, mukaan lukien tullia ja välillistä verotusta
koskeva tuki, normien sekä eläinlääkintäalaa ja kasvinsuojelua koskevien säännöksien
yhdenmukaistaminen, sekä kauppaa edistävien välineiden kehittäminen.
         • Ympäristölainsäädännön ja -normien yhdenmukaistaminen.
         • Rahoitusalan kehittäminen poliittisen tason tuella ja tuki keskuspankkien
vahvistumiselle kaupallisten pankkien kehittämiseksi sekä rahoitusmarkkinoiden
laajentamiseksi ja syventämiseksi; erityistä huomiota kiinnitetään kotimaisten säästöjen
ja investointien rohkaisemiseen sekä alueelle suunnattujen, erityisesti Euroopasta tulevien
investointien edistämiseen.
         • Liiketalouden suorituksen parantaminen erityisesti nykyaikaistamalla PK-
yrityksiä liiketoiminnan konsultoinnin, koulutuksen ja tiedon avulla.
         • Euroopan ja Välimeren alueen yritysten, erityisesti PK-yritysten, välinen
yhteistyö liiketoiminnassa esimerkiksi verkostoituminen, yhteistyritykset, lisenssien
antaminen, edustussopimusten tekeminen ja alihankinta.
         • Yksityisomistuksen edistäminen, jotta varmistettaisiin            omistajuuden,
liikkeenjohdon ja hallinnon tehokas siirtäminen yksityiselle sektorille.
         • Energia-, liikenne- ja tietoliikennealan yhteistyö, joka koskee politiikkaa,
infrastruktuurien ja verkostojen välisiä yhteyksiä ja toimivuutta, palvelujen laadun
parantamista ja kustannusten vähentämistä, teollista yhteistyötä sekä tutkimusta ja
teknologista kehittämistä.
         • Tuki mikroyrityksille yrittäjien tukemiseksi ja yhteiskunnan kaikkien osien
integroimiseksi taloudelliseen kasvuun.
         • Inhimillisten voimavarojen kehittäminen parantamalla hallintoa, tuen
kohdistamista sekä ammatillisen koulutuksen ja johtamiskoulutuksen laatua.
         • Yhteistyökumppaneiden innovaatiojärjestelmien edistäminen parantamalla
valmiuksia tutkimukseen ja teknologiseen kehittämiseen ja parantamalla teknologian
siirtomekanismeja sekä tukemalla asianmukaisten kansallisten innovaatiopolitiikkojen
kehittämistä.
Yhteiskunnallis-taloudellisen vakauden vahvistaminen
16.     Taloudellisen siirtymävaiheen lyhyen aikavälin kustannusten lievittämiseksi ja
yhteiskunnan valmistamiseksi paremmin tulevaisuuteen, on erityisen tärkeää, että tätä
toimintaa tuetaan asianmukaisilla toimenpiteillä sosiaalipolitiikan alalla.
         • Maaseudun yhdennetty kehitys on edelleen olennaisen tärkeä strategia
köyhyyden torjumiseksi sekä maaseudun ja kaupunkiväestön välisen hyvinvointikuilun
laajentumisen välttämiseksi, koska suuri osa Välimeren alueen yhteistyökumppaneiden
 ---pagebreak---                                                                     FI/01B/96/02410100.POO (EN)
                                                                                         MS/MS
väestöstä on edelleen sekä kulttuurisesti että taloudellisesti sidoksissa maaseutuun.
Maataloustuotannolla on yhteiskunnallinen asema, joka ylittää sen taloudellisen arvon, ja
lisääntyvällä muutolla kaupunkialueille voisi olla yhteiskunnallisesti, poliittisesti ja
ympäristön kannalta vakavia seurauksia. Kohdennettuja ohjelmia tarvitaan myös
kohdennettavaksi olennaisiin tarpeisiin (kuten veden jakeluun ja viemäröintiin sekä
energiaan).
        • Erityistä huomiota olisi kiinnitettävä ympäristön vakauden säilyttämiseen
yhteistyökumppaneiden maissa tukemalla valmiuksien kehittämistä ympäristövaikutusten
arvioinnin ja hallinnon alalla. Euroopan investointipankin myöntämiin lainoihin voidaan
myöntää korkotukea ympäristöhankkeisiin.
        • Kaupunkialueiden elinolosuhteiden parantamiseen tarkoitettuja ohjelmia olisi
tuettava, mukaan lukien tarvittaessa yhteiskunnallisten turvaverkkojen kehittäminen
aktiivisella työllisyyspolitikalla ja köyhyyttä torjuvilla toimenpiteillä. Tämä voidaan
tehdä sellaisen sosiaalirahaston avulla, jolla edistetään heikommassa asemassa olevien
yhteiskunnallisten ryhmien työllisyyttä ja tuetaan myös kohdennettuja terveyteen ja
koulutukseen liittyviä toimenpiteitä. Tukea voidaan myöntää myös sosiaalipolitiikan
suunnitteluun, erityisesti terveyden, työttömyysvakuutuksen ja eläkejärjestelmien osalta.
        • Yhteiskunnallisen infrastruktuurin ja yhteiskunnallisten palvelujen jakamisen
parantamista voidaan tukea. Perusterveydenhuoltoa voidaan rahoittaa myös osana
väestönkasvun vähentämisen strategista tavoitetta.
        • Olisi tuettava mahdollisuuksia osallistua koulutukseen ja ammatilliseen
koulutukseen, varsinkin tyttöjen mahdollisuuksia saada peruskoulutusta ja ammatillista
peruskoulutusta erityisesti maaseudulla.
Kansalaisyhteiskunnan kehittäminen
 17.    Kansalaisyhteiskunnan kehittämistä olisi tuettava erityisesti hajautetun yhteistyön
avulla ja käyttämällä hyväksi mahdollisia tekniikoita. Yksityiset ja julkiset toimijat
yhteen tuovaa yhteistyötä tutkimuksen, teknologisen kehittämisen ja teknologian siirron
alalla on rohkaistava. Kulttuurijärjestöjen ja -verkostojen välistä vuoropuhelua ja vaihtoa
edistäviä kulttuuritoimia on tuettava. Välimeren alueen laajuisia tieto- ja viestintätoimia
olisi vahvistettava Euroopan ja Välimeren alueen välisen todellisen tietoyhteiskunnan
kehittämisen yhteydessä. Työmarkkinaosapuolia ja valtioista riippumattomia järjestöjä
olisi rohkaisu va aktiiviseen toimintaan.
Alustavan alueellisen ohjelman suuntaviivat
 18.    Kahdenvälistä yhteistyötä olisi täydennettävä alueellisella yhteistyöllä ja se olisi
        kohdennettava kolmeen Euro-Välimeri-yhteistyökumppanuuden pääalueeseen.
        Barcelonan ministerien välisen konferenssin seurannan yhteydessä järjestettävissä
        kokouksissa saavutettu kehitys otetaan huomioon. Yleisenä tavoitteena on
        rohkaista yhteistyökumppaneita parempaan keskinäiseen yhteisymmärrykseen
 ---pagebreak---          lisäämällä tietoa      alueellisista ongelmista poliittisella, taloudellisella,
         yhteiskunnallisella ja kulttuurialalla, niin että helpotetaan parhaiden käytäntöjen
         vaihtoa, taitotiedon   siirtoa ja yhteisesti kiinnostavien yhteisten hankkeiden
         edistämistä. Lisäksi     Euroopan yhteisö jatkaa Lähi-Idän rauhanprosessin
         tukemista.
19.     Politiikan alalla, kuten kahdenvälisissä ohjelmissa, MEDA-asetuksen
soveltamisalaan kuuluvien toimenpiteiden avulla voidaan tukea demokratian kehitystä,
ihmisoikeuksien kunnioittamista sekä hallituksen laitosten avoimuuden ja tehokkuuden
parantamista. Tukea voidaan myöntää myös luottamuksen lisäämiseen turvallisuuden
alalla.
20.      Taloudellisella ja rahoitusalalla tukea voidaan myöntää vapaakaupan
helpottamiseen erityisesti tullisäännösten, alkuperäsääntöjen, tilastojen, normien sekä
eläinlääkintäalaa ja kasvinsuojelua koskevien säännösten osalta.
Aiheellisia toimenpiteitä toteutetaan liikenteen alalla, energia- (jossa Euroopan ja
Välimeren alueen energiafoorumi toimii yhteensovittajana), tietoliikenne- ja
tietotekniikka-alalla, alueellisen yhteistyön, matkailun alalla, ympäristöalalla, tieteen ja
tekniikan alalla, vesi- ja kalastusalalla. Tutkimus- ja kehittämiskeskusten sekä
taloudellisten toimijoiden välistä verkostoitumista tuetaan myös taitotiedon siirtämisen
helpottamiseksi ja yhteisyritysten kehittämiseksi.
21.      Yhteiskunnallisella ja kulttuurialalla Euroopan unionin ja Välimeren alueen
yhteistyökumppaneiden kansalaisyhteiskuntien välisiä hajautettuja vaihto-ohjelmia
toteutetaan akateemisella, viestinnän, paikallishallinnon, tekniikan ja muilla
molemminpuolisen edun mukaisilla aloilla.
Täydentäviä toimenpiteitä kuten vuoropuheluja yhteisen edun mukaisista tai
verkostoitumista koskevista hankkeista toteutetaan, niin kuin Euro-Välimeri-
yhteistyökumppanuuden puitteissa määritellään paikallishallinnon, kulttuurisen
vuoropuhelun, viestinnän, nuorisovaihdon ja kansalaisyhteiskuntien välisen vaihdon
tukemiseksi. Tutkimusta, teknologista kehittämistä, teknologian siirtoa sekä tieto- ja
viestintätoimia vahvistetaan nykyaikaisen tietotekniikan avulla.
Teknistä tukea voidaan myöntää lisäksi huumeiden, terrorismin ja kansainvälisen
rikollisuuden torjumiseen. Toimenpiteet voivat kohdistua tiedonvaihtoon, tietojen
vertailtavuuteen ja oikeudellisten järjestelmien vahvistamiseen.
 ---pagebreak---                                                                ISSN 1024-4492
                                                     KOM(96) 441 lopullinen
                                                ASIAKIRJAT
FI                                                                        11
                                        Luettelonumero : CB-C0-96-447-FI-C
                                                          ISBN 92-78-08742-4
Euroopan yhteisöjen virallisten julkaisujen toimisto
L-2985 Luxemburg
                                               3